Dňa 14. januára 1967, počas veľkého happeningu Human Be-In, v jednom z najväčších amerických mestských parkov Golden Gate Park v San Franciscu, došlo k masívnemu spopularizovaniu tohto hnutia. Happening, ktorého sa vtedy zúčastnilo 20-30 000 ľudí bol predohrou "leta lásky", 1967, ("Summer of Love") na západnom pobreží Spojených štátov a na východnom pobreží festivalu neďaeko Woodstocku v roku 1969. Po týchto udalostiach sa hnutie hippies rozšírilo do Mexika ("jipitecas"), na Novom Zélande to boli "housetruckeri", v Spojenom kráľovstve to boli kočovní "peace convoys", ktorí organizovali hudobné festivaly pri Stonehenge. Svojich nasledovníkov malo toto hnutie aj v Austrálii či v Čile.